Marea Britanie a sancționat companiile naționale de transport aerian și maritim ale Iranului pentru transferul de rachete către Rusia
Guvernul britanic a anunțat luni, 18 noiembrie, faptul că a aplicat sancțiuni împotriva companiei aeriene iraniene de stat Iran Air și a companiei de transport maritim IRISL pentru transferul de rachete către Rusia în contextul războiului împotriva Ucrainei, precum și asupra navei cargou rusești PORT OLYA-3, transmite EFE, preluat de Agerpres.